CELEX: 62007CO0565
Language: bg
Date: 2009-05-19 00:00:00
Title: Определение на Съда (осми състав) от 19 май 2009 г. # AMS Advanced Medical Services GmbH срещу Служба за хармонизация във вътрешния пазар (марки и дизайни) (СХВП) и American Medical Systems Inc. # Обжалване - Марка на Общността - Фигуративна марка "AMS Advanced Medical Services" - Частичен отказ на регистрация - Процедура по възражение - Жалба, чийто предмет е отпаднал - Липса на основание за постановяване на съдебно решение по същество. # Дело C-565/07 P.

Определение на Съда (осми състав) от 19 май 2009 г. — AMS/СХВП
      (Дело C‑565/07 P)
      „Обжалване — Марка на Общността — Фигуративна марка „AMS Advanced Medical Services“ — Частичен отказ за регистрация — Производство по възражение — Жалба, чийто предмет е отпаднал — Липса на основание за постановяване на съдебно решение по същество“
      Марка на Общността — Производство по обжалване — Липса на основание за постановяване на съдебно решение по същество (член 63 от Регламент № 40/94 на Съвета) (вж. точки 13—16)
      Предмет
      
         
               Жалба срещу Решение на Първоинстанционния съд (пети състав) от 18 октомври 2007 г. по дело AMS/СХВП — American Medical Systems
                  (AMS Advanced Medical Services) (T‑425/03), с което Първоинстанционният съд отхвърля жалба за отмяна, подадена от заявителя
                  на фигуративна марка „AMS Advanced Medical Services“ за стоки и услуги от класове 5, 10 и 42 срещу решението на четвърти апелативен
                  състав на СХВП от 12 септември 2003 г., с което се отменя решението на отдела по споровете и частично се уважава възражението
                  на притежателя на националната словна марка „AMS“ — Производство по възражение — Допустимост на искане за доказване на реално
                  използване на по-ранната марка, направено от заявителя за първи път пред апелативния състав
               
            Диспозитив
      
         
                  1)
               
               
                  
               
               
                  	Липсва основание за постановяване на съдебно решение по същество по жалбата, подадена от AMS Advanced Medical Services GmbH.
               
            
         
                  2)
               
               
                  
               
               
                  	Осъжда AMS Advanced Medical Services GmbH да заплати съдебните разноски по настоящото производство.